wickkiey/tamil-wikipedia-chunked huggingface dataset:
# தென்னை

இலங்கை, இந்தியா போன்ற வெப்ப மண்டல நிலப்பரப்புகளில் வளரும் மரம்** தென்னை** ஆகும். தென்னையின் அனைத்து பகுதிகளும் பயன்மிக்கவை. சிறப்பாக தேங்காய் தென்னிந்திய சமையலில் முக்கிய இடத்தைப் பெறுகிறது.
# தென்னை

## வளர் இயல்பு

மணற்பாங்கான நிலத்தில் வளரவல்ல தென்னை, உப்புநீரைத் தாங்கி வளரக் கூடியது. நல்ல மழையும் சூரியஒளியும் கிடைக்கும் இடங்களில் இது நன்கு வளரும். தென்னை மரம் 30 மீ வரை வளரக் கூடியது. இதற்கு கிளைகள் கிடையாது. இதன் உச்சியில் இருக்கும் தென்னை ஓலை 4-6 மீ நீளமுடையது.
# தென்னை

## தென்னை வளர்ப்பு

தென்னை உலகில் 80-க்கும் மேற்பட்ட நாடுகளில் வளர்க்கப்படுகிறது. தேங்காய் உற்பத்தி ஆண்டுக்கு 61 மில்லியன் டன்களாகும். இந்தோனேசியா, பிலிப்பைன்சு, இந்தியா ஆகிய மூன்று நாடுகளே எப்போதும் முன்னணியில் இருந்து வருகின்றன.  
இந்தியாவில் தமிழகம், கேரளா, கர்நாடகம் மற்றும் ஆந்திரா போன்ற மாநிலங்களில் தென்னை அதிகளவில் வளர்க்கப்படுகிறது.
# தென்னை

## தென்னையில் இருந்து பெறப்படும் பயன்கள்

- இளநீர்
- தேங்காய் - தேங்காயிலிருந்து கிடைக்கும் புரத அமைப்பு, மனித உடலுக்கு மிகவும் ஏற்றதாக உள்ளது.
::* தேங்காப்பால் - சமையலுக்கு
::* தேங்காய்ப் பால்மா
::* தேங்காப்பூ - சம்பல்
::* உலர் தேங்காப்பூ - இனிப்புப் பண்டங்கள்
- கொப்பரை
::* தேங்காய் எண்ணெய்
::* பாம் ஆயில்
- தெழுவு
- கருப்பட்டி
- கள்ளு
- சிரட்டை
::* நீருணவு உண்ணப் பயன்படுத்தப்படுவது
::* பொட்டுச் சட்டியாகப் பயன்படுத்தப்படுவது
::* இது இப்போது மரக்கன்றுகளை வளர்க்க சிறப்பாக பயன்படுத்தப்படுகிறது
- தென்னோலை
::* கிடுகு
::* ஈக்கிளைப் பயன்படுத்தி விளக்குமாறு செய்வார்கள்
- மரம்
- விறகு
- பொச்சுமட்டை
::* பொச்சு மட்டையிலிருந்து பெறப்படும் தேங்காய் நாரில் இருந்து கயிறு தயாரிக்கப்படுகிறது.
::* பாத்திரங்கள் கழுவ, நெருப்பு மூட்டப் பயன்படுத்தப்படுகிறது
- தேங்காய் நார் கழிவு மாடி தோட்டங்களுக்கு பயன்படுகிறது.
- விசிறி
- குருத்து - தோரணங்களுக்குப் பயன்படுத்தப்படுவது, மரபு மருத்துவம்
- குரும்பட்டி - தேர் போன்ற தானே செய்தல் விளையாட்டுப் பொருட்கள்
# தென்னை

## பொதுவான இரகங்கள்

தென்னையில் பல இரகங்கள் உள்ளன என்றாலும் பொதுவாக நெட்டை, குட்டை என இரண்டு இரகங்களும் அவற்றிலிருந்து இனக்கலப்பு செய்யப்பட்ட வீரிய ஒட்டு இரகங்கள் என வேறு இரகங்களும் காணப்படுகின்றன.
# தென்னை

## நெட்டை ரகம்

நெட்டை இரக தென்னை என்பது 60 அடி உயரம் வரை வளரக்கூடியது. சுமார் 40 மட்டைகள் வெளிவந்தபின் முதல் பாளை வெளிவரும். இதில் கிழக்கு கடற்கரை நெட்டை. மேற்கு கடற்கரை நெட்டை. வேப்பங்குளம் என மூன்று வகைகள் உள்ளன.
# தென்னை

## நெட்டை ரகம்

### குட்டை ரகம்

குட்டை இரக தென்னை என்பது 30 - 40 வருட வாழ்நாள் கொண்டவை. 3-4 ஆண்டுகளில் காய்ப்புக்கு வரும். கொப்ரையின் அளவு மற்றும் தரம் நெட்டை ரகத்தைவிட குறைவு. இது பெரும்பாலும் இளநீருக்காக சாகுபடி செய்யப்படுகிறது. இதில் கங்கா பந்தன், சௌகாட் ஆரஞ்சு, சௌகாட் பச்சை, மலாயன் பச்சை, மலாயன் மஞ்சள் போன்ற வகைகள் உள்ளன.
# தென்னை

## நெட்டை ரகம்

### வீரிய ஒட்டு ரகம்

நெட்டை, குட்டை மற்றும் குட்டை, நெட்டை ஆகியவற்றை இணைத்து வீரிய ஒட்டு ரகங்கள் உருவாக்கப்படுகிறன. இவை விரைவில் வளர்ச்சியடைந்து மகசூல் தரவல்லது. இவற்றில் சந்திர சங்கரா, ஆனந்த கங்கா, வேப்பங்குளம் வீரிய ஒட்டு – 1, வேப்பங்குளம் வீரிய ஒட்டு – 2, வேப்பங்குளம் வீரிய ஒட்டு – 3 போன்ற வகைகள் உருவாக்கப்பட்டுள்ளன.
# கேட்டினோ விக்னோலா

**கேட்டினோ விக்னோலா** (Gaetano vignola) என்பவர் இத்தாலிய இயற்பியல் அறிஞா் ஆவார். இவர் உயர் ஆற்றல் துகள் இயற்பியல் துறையில் பணியாற்றியுவந்துள்ளார். 1987 - ல் இத்தாலியில் உள்ள பிரங்கட்டில் **INFN** உடைய துகள் பிாிதலை உருவாக்கினாா், மேலும் அவர் **DAFNE** துகள் முருக்கி செயல்திட்ட தலைவராக இருந்தார். நிறைய மாணவா்களுக்கும், ஆராய்ச்சியாளா்களுக்கும் அவருடைய துறையான துகள் முருக்கி செயல்திட்டம் இந்த உலகத்துக்கான அவருடைய பங்களிப்பாக உள்ளது.
# ஊராட்சி ஒன்றியத் தொடக்கப் பள்ளி, நெடுவாசல்

**ஊராட்சி ஒன்றியத் தொடக்கப்பள்ளி** (*Panchayat union elementary school, Neduvasal*) இந்தியாவின் தமிழ்நாடு மாநிலம் புதுக்கோட்டை மாவட்டம் ஆலங்குடி வட்டம் திருவரங்குளம் ஒன்றியத்தில் உள்ள ஓர் அரசுப்பள்ளி ஆகும். இங்கு 1ஆம் வகுப்பு முதல் 5 ஆம் வகுப்பு வரை வகுப்புகள் உள்ளன. இப்பள்ளி புதுக்கோட்டை மாவட்டத்தில் தன்னிறைவு பெற்ற தொடக்கப்பள்ளியாக திகழ்கிறது. தற்போது 4 புதிய கட்டிடங்கள், 3 ஆசிரியர்கள், 86 மாணவர்கள் என பள்ளி வளர்ச்சி அடைந்துள்ளது.
# ஊராட்சி ஒன்றியத் தொடக்கப் பள்ளி, நெடுவாசல்

## பள்ளியின் செயல்பாடுகள்

- மொழி ஆய்வகத்தின் மூலம் மாணவர்களுக்கு மொழித்திறன் வளர்க்கப்படுகிறது. தமிழகத்தில் மொழி ஆய்வகம் உள்ள ஒரே அரசுத் தொடக்கப்பள்ளி இதுவே ஆகும்.
- கணினி மூலம் கற்பித்தல் நடைபெறுகிறது.
- சமுதாயத்துடன் இணைந்த பள்ளியாக செயலாற்றுகிறது.
- 10 நட்சத்திர விருதுபெற்ற பள்ளியாகவும் இப்பள்ளி திகழ்கிறது.
# மாம்பட்டி

**மாம்பட்டி** (*Mampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மாம்பட்டி ஊராட்சிக்கு உட்பட்டது.
# மாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'56.7"N 78°32'34.9"E ஆகும்.
# மாம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 524 குடும்பங்களும் 2168 மக்களும் வசிக்கின்றனர். இதில் 1066 ஆண்களும் 1102 பெண்களும் அடங்குவர்.
# காற்று தடுப்பான்

**காற்று தடுப்பான்** (Windbreak) என்பது, மண்ணை காற்று மற்றும் அரிமானத்திலிருந்து பாதுகாக்க ஒன்று அல்லது அதற்கு மேற்பட்ட வரிசைகளில் மரங்கள் அல்லது புதர் செடிகள் போன்றவைகளை வளர்த்து காற்றின் வேகத்தை கட்டுபடுத்தும் அமைப்புகளாகும்.வயல் வரப்புகளின் ஓரங்களில் மரங்களை வளர்க்கலாம். சாலைகள் அல்லது சாலை ஓரங்களில் பனிப்பொழிவு ஏற்படாமல் இருக்க இவைகள் அமைக்கப்படலாம்.
# காற்று தடுப்பான்

## பயன்கள்

1. மண் அரிமானத்தை தடுக்கலாம்
1. உலக வெப்பமயமாதலைக் குறைக்கலாம்.
1. விலங்குகளுக்கு உறைவிடமாக உள்ளது
1. வீட்டு உபயோகப் பொருட்கள் தயாரிக்கலாம்.
# கிரி சோகோ

*கிரி சாகோ *(giri choco) என்பது சப்பானில் காதலர் தினத்தன்று பெண்கள் ஆண்களுக்கு தரும் ஒரு இன்னட்டு (சாக்லேட்). இது ஆண் சக ஊழியர்களுக்கு, இது பெண்களால் அவர்களுக்கு தற்செயலாக அறிமுகமானவர்களுக்கும் மற்றும் காதல்சார் பிணைப்பு இல்லாதவர்களுக்கும் தரப்படும் விலை மலிவான இன்னட்டு..  
ஆண்கள் பொதுவாக பெண்களுக்கு மார்ச் 14 அன்று கொண்டாடப்படும் வெள்ளை நாள் அன்று இனிப்புகள் மற்றும் மற்ற பரிசுகள் தருகின்றனர்.
# மரைன் தேசிய பூங்கா

**மரைன் தேசிய பூங்கா** ஜாம்நகர் மாவட்டத்தில்,கட்ச் வளைகுடாவில் 163ச.கி.மீ. பரப்பில் இருக்கிறது. இப்பூங்கா 1982 இல் அமைக்கப்பட்டது. பூங்காவிலிருந்து 7கி.மீ.தொலைவிலுள்ள ஜாம்நகரே அண்மை நகரும் விமான நிலையமும், இரயில் நிலையமும் ஆகும். பூங்காவில் பிராணிகள் டியுகாங், பச்சை கடலாமை,ரிட்லி,லெதர் பாக்,ஆலிவ் முதலிய ன. பூங்காவில் மொத்தம் 60 படுக்கைகள் கொண்ட விருந்தினர் இல்லங்கள் 2 இருக்கின்றன. நவம்பரிலிருந்து ஜனவரி வரை பூங்காவைப் பார்க்க சரியான காலம் ஆகும்.
# தோரு தத்

**தோரு தத்** (*Toru Dutt*, , மார்ச் 4, 1856 - ஆகத்து 30, 1877) ஒரு இந்தியக் கவிஞர். இவர் ஆங்கிலம் மற்றும் பிரெஞ்சு மொழிகளில் கவிதைகள் எழுதியுள்ளார்.  
கோவிந் சந்திர தத் மற்றும் ஷேத்ரமொனி இவரது தாய், தந்தை ஆவர். தமக்கை அரு, தமையன் அப்ஜு ஆகிய இருவருக்கும் தொரு இளையவர். இந்திய எழுத்தாளரும், அரசுப்பணியாளருமான ரோமேஷ் சந்திர தத் தொருவின் நெருங்கிய உறவினர். தொருவின் குடும்பம் 1862ல் கிருத்துவ மதத்தை தழுவினர். “அவர் கேஷ்வரினா ட்ரீ” (Our Casuarina Tree) இவரது புகழ் பெற்ற கவிதையாகும். ராஜாராம் மோகன் ராய் அவா்களின் தாக்கத்தால் வசதியுள்ள வங்காளிகள் தமது குழந்தைகளுக்கு ஆங்கிலக் கல்வி அவசியம் எனக் கருதி அக்காலத்தில் போதித்து வந்தனா். கோவிந்த சந்திர தத்தும் தமது குழந்தைகளுக்கு சிறந்த ஆங்கிலக் கல்வியை உறுதி செய்தாா். இவர்களைப் பள்ளிக்கு அனுப்பாமல், தமது இல்லத்திலேயே ஆசிரியா்களைக் கொண்டு கற்பித்து வந்தாா்.
# தோரு தத்

## ஆரம்பகால வாழ்க்கை

தத் இங்கிலாந்து நாட்டில் பிரெஞ்சு மொழிப்பாடத்தில் மேற்படிப்பு படித்தாா். கேம்பிரிட்ஜ் பல்கலைக் கழகத்தில் 1871-73 ஆம் ஆண்டு படித்துக் கொண்டிருக்கும் போது பெண்கள் குறித்த உரைகளைக் கேட்டுவந்துள்ளாா். தத்துக்கு, சிட்னி ஸஸ்ஸே கல்லூரியின் புனித ஜான் மாா்ட்டின் அவா்களின் புதல்வி மேரி மாா்ட்டின் அவா்களின் நட்பு கிடைத்தது. தத் இந்தியா திரும்பிய பின்பு கூட மேரியுடனான நட்பு தொடா்ந்தது. தோரு தத் இங்கிலாந்திலிருந்து, தமது உறவினா்களுக்கு எழுதிய கடிதங்கள் இவருடைய கடிதத் தொகுப்பில் ஒரு பகுதியாக உள்ளன.  
தத் இயற்கையாகவே பல மொழிகளில் ஆா்வம் கொண்டவா். வங்காளம், பிரெஞ்சு மொழி மற்றும் பின்னர் சமஸ்கிருதத்திலும் புலமை பெற்றிருந்தாா். இவர் ஏராளமான கட்டுரைகளையும் கவிதைகளை எழுதியுள்ளாா். இவர் வெளிநாட்டு நாயகா்களை மையமாக வைத்து “ முடிக்காத பயானிகா” அல்லது ‘ ஸ்பானிய இளம்பெண்’ (The unfinished Bianca or The Young Spanish Maiden) என்னும் புதினத்தை ஆங்கிலத்திலும், ‘லி ஜானல் டி மேடு மோய் செல்லி டி ஆர்வெர்ஸ்’ (Le Journal de made moi selle d’ Arvers) என்னும் புதினத்தை பிரெஞ்சு மொழியிலும் எழுதியுள்ளாா். (A Sheaf Gleaned in French Fields) ‘பிரெஞ்சு வயலில் மிதமான கதிா் கற்றையை சேகரித்தது’ என்னும் பிரெஞ்சு கவிதைத்தொகுப்பை ஆங்கிலத்தில் மொழிபெயா்த்தும், “பழங்கால நாட்டுப்புறப் பாடல்கள் மற்றும் இந்துஸ்தானத்தின் பழங்கதைகள்’ என்னும் கவிதையை, சமஸ்கிருத மொழியிலிருந்த கருத்துக்களைக் கொண்டு, ஆங்கிலத்திலும் எழுதியுள்ளாா்.  
முன்னுரை மற்றும் அறிமுகம் இல்லாமல் “பிரெஞ்சு வயலில் …” என்னும் கவிதை 1876 ஆம் ஆண்டு வெளியிடப்பட்டது. துவக்கத்தில் இந்த கவிதைத் தொகுப்பிற்கு பெரிய வரவேற்பு கிட்டவில்லை. “பழங்கால நாட்டுப்புறப் பாடல்கள் …” என்னும் சமஸ்கிருத மொழிபெயா்ப்பு கவிதைத் தொகுப்பு இவர் இறந்ததற்குப் பின் 1882 ஆம் ஆண்டு வெளியிடப்பட்டது. அதன் பின், எட்மன்ட் கோஷ் இந்நூலிற்கு எழுதிய நினைவு முன்னரையில் தத் பெற்றிருந்த, ஐரோப்பிய வாழ்க்கை குறித்த ஏராளமான அறிவை, மிகவும் புகழ்ந்து எழுதியுள்ளாா்.
# தோரு தத்

## புத்தகங்கள் வெளியீடு

பல மொழிபெயா்ப்புகளை வெளியிட்டுள்ளார்., பல இலக்கிய உரைகளில் பங்கேற்று வந்துள்ளார்., பிரெஞ்சு கவிதைகளின் ஆங்கில மொழிபெயா்ப்பான “பிரெஞ்சு வயல்களில் மிதமான கதிா் கற்றையைச் சேகரித்தது” என்னும் கவிதைத் தொகுப்பை, 1876 ஆம் ஆண்டு இந்தியாவில் போவானிபூரில் சப்தஹக்சாபாத் என்னும் அச்சகத்தின் மூலம் வெளியிட்டாா். இதில் எட்டு கவிதைகளை இவரது மூத்த சகோதரி ஆறு மொழிபெயா்த்துள்ளார். எட்மன்ட் கோஷ் 1877 ஆம் ஆண்டு இந்த நூலைப் புகழ்ந்து ஆய்வுரை எழுதியுள்ளாா். 1878 ஆம் ஆண்டு இந்நூலின் இரண்டாம் பதிப்பும், 1880 ஆம் ஆண்டு லண்டனில் உள்ள ககன்பால் என்பரால் மூன்றாம் பதிப்பும் வெளியிடப்பட்டது. ஆனால் இவ்வெற்றியைக் காண தத் உயிருடன் இருக்கவில்லை. தத் “சிகா” மற்றும் “தாமரை” என்று பல கவிதைகளை இயற்றியுள்ளாா். இவர் எழுதிய “நமது சவுக்கு மரம்” (our casuarina tree) என்னும் கவிதை நவீன இந்திய இலக்கியத்தில் மிகவும் வரவேற்கப்பட்ட நூலாகும். இக்கவிதை நூலில் தமது இளமைக் காலத்தில் இந்த மரத்துடனும் தமது உடன்பிறப்புகளுடனும் கழித்த காலத்தை நினைவு கூா்ந்துள்ளாா். உயா்நிலைப் பள்ளிகளில் பரவலாகக் கற்பிக்கப்பட்ட கவிதையாகும் இது.
# தோரு தத்

## இந்தியா்களுக்கு இழைக்கப்பட்ட அநீதி

ஆங்கிலேயப் பண்பாட்டில் வாழ்ந்தவரானபோதிலும் , ஆங்கிலேயா் இந்தியருக்கு இழைத்த அநீதி குறித்து தமது கவலையை தத் பதிவு செய்துள்ளாா். ஒரு ஆங்கிலேயரின் நாய் கடிக்க வந்ததைத் தடுக்க முயன்ற இந்தியருக்கு 3 வாரம் கடுங்காவல் தண்டனை வழங்கியதை மிகவும் கடுமையாகச் சாடி, இவ்வாறு தண்டனை வழங்கிய நீதிபதி உடனே பதவி நீக்கம் செய்யப்பட வேண்டும் என்றும் இதுபோன்ற அநீதி எங்கும் நடைபெறாது என்றும் இங்கிலாந்தில் இதுபோன்ற ஒரு நபருக்கு தண்டனை வழங்க முடியுமா என்றும் ஏன் இந்த இரட்டை வேடம் என்றும் சாடியுள்ளாா். ஆங்கிலேய சிப்பாய்கள் வங்காளிகளைக் கொன்றதையும், வேல்சு இளவரசா் இந்தியா வந்த போது 9000 பவுண்டை வாண வேடிக்கைக்காக செலவு செய்தததையும் கடுமையாகக் கண்டித்துள்ளாா். அதேபோன்று காஷ்மீா் மகாராஜாவின் பொறுப்பற்ற ஆடம்பர செலவுகளையும் கடுமையாகக் கண்டித்துள்ளாா்.
# தோரு தத்

## மறைவிற்குப் பின் வெளியிடப்பட்டவை

இவர் இறக்கும் தருவாயில் இரண்டு புதினங்களை விட்டுச் சென்றுள்ளாா். ”டிடா் எட் லைப்ரரிஸ் - எடிடியுா்ஸ் 35 கூவாய் டெஸ் அகஸ்டின்ஸ், பாரிஸ்” (DIDER ET CIE, LIBRAIRES - EDITEURS, 35 QUAIDES AUGUSTINS PARIS) என்னும் நாவல், பிரெஞ்சு மொழியில் ஒரு இந்திய எழுத்தாளரால் முதன்முதலில் எழுதப்பட்ட நாவலாகும். அது போலவே , பயனிகா அல்ல ஒரு ஸ்பானிய இளம் பெண் (Bianca or The young spanish maiden) ஆங்கிலத்தில் முதன்முதலாக இந்திய எழுத்தளரால் எழுதப்பட்ட நாவலும் ஆகும். இதுமட்டுமல்லாமல், முடிவு பெறாத “பழங்கால நாட்டுப் பாடல்களும் இந்துஸ்தானத்தின் பழங்கதைகளும் (Ancient Ballards and Legends of Hindustan) என்ற ஆங்கிலக் கவிதைத் தொகுப்பையும் விட்டுச் சென்றுள்ளாா்.  
தத் இறந்த பிறகு 1877 ஆம் ஆண்டில் இவர் தந்தை, இந்த கையெழுத்து படிகளைக் கண்டு அவைகளை வெளியிட்டுள்ளார். இவைகளில் “பழங்கால நாட்டுப்புறப் பாடல்கள்” என்ற கவிதைத் தொகுப்பும் ஒன்று. இந்த நாட்டுப் புறப்பாடல்கள், இந்திய இலக்கிய நடையையும், உளப்பாங்கையும் பிரதிலபலித்தன. தத் தாய் நாட்டிற்குத் திரும்பியதைப் பிரதிபலிக்கும் வண்ணமு் அமைந்திருந்தன. தமது நாட்டைப் பற்றி மக்களுடன் பழகியதன் வாயிலாகவும், நூல்கள் வாயிலாகவும் என்ன கற்றுக் கொண்டார் என்பதைப் பதிவு செய்திருந்தாா். இவர் தமது கருத்துக்களை ஆங்கிலத் தழுவல் இல்லாமல், மூலக் கதைகளின் நன்னெறியினை ஒட்டி படைத்துள்ளாா்.  
இவரின் நவீன வாழ்க்கை குறித்த புரிதலும் கைவினையில் உள்ள ஈடுபாடும் இவருடைய கருத்துக்களை இன்றளவும் ஒரு பொருட்டாக மதிக்க உதவி செய்துள்ளது.
# இணைய சேவைகள் தொழில்நுட்பம்

**இணைய சேவைகள் தொழினுட்பம்** (Internet services technology) என்பது பரவலாக உள்ள ஒரு படிப்பாகும். இது ஒரு துணைப் படிப்பு ஆகும். இது இரண்டு ஆண்டுகள் படிக்கவேண்டிய படிப்பாகும். இது பெரும்பாலும் சமுதாயக் கல்லூரிகளில் வழங்கப்படுகிறது, இது சிறப்புப் படிப்புகளுக்கான நுழைவாயிலாகவும் உள்ளது, ஆனால் உடனடி பணியிட கோரிக்கைகளுக்கு இது பொருந்தும்.
இதில் பொதுவாகHTML, சி++, ஆக்சன் ஸ்கிரிப்ட்,ஜாவாஸ்கிரிப்ட்  போன்ற
கணினி மொழிகள் கற்பிக்கப்படுகின்றன. இதுஇ-காமர்ஸ் மற்றும் பருப்பொருளியல்போன்ற வணிக படிப்புகளுக்கு முக்கியத்துவம் அளிக்கிறது.  
இப்படிப்புஇணைய சேவைகள் தொழினுட்பம் இணைய தொழில்நுட்பங்கள், இணையத்தொடக்கம்,
இணையசேவைகள் மற்றும் இ- காமர்ஸ் ஆகிய அனைத்து தளங்களையும் தன்னுள்ளே கொண்டது. மேலும் இது இணைய நிரலாக்கம், வலைதள கண்காணிப்பு, இணையதள வடிவமைப்பு, வலை நிபுணத்துவம் போன்றவற்றையும் தன்னுள் அடக்கியது.
# இளக்கி

உலோகவியலில், **இளக்கி** (*flux*) என்பது உலோகங்களை உருக்கிப் பிரிக்கும்போது பயன்படுத்தப்படும் ஒரு பொருள். உலோகக் கனிமங்களை வெட்டி எடுக்கும்போது அவற்றுடன் தேவையற்ற பாறைப் பொருள்கள் கலந்திருக்கும். இத்தாது உப்புகள், கனிமச் செறிவூட்டலுக்குப் பின்னரும் மிகுந்திருக்கும். எனவே இத்தாது உப்புகளைப் பிரித்தெடுக்க வேண்டியுள்ளது. உலோகவியலில் இத்தகைய தாது உப்புகளைப் பிரித்தெடுப்பதற்காக இளக்கி பயன்படுத்தப்படுகிறது. இளக்கியைத் தாதுக்களுடன் சேர்த்து வெப்பப்படுத்தும்போது அது படி எச்சத்துடன் சேர்ந்து கழிவுப் பொருளாக மாறுகிறது. உருகிய நிலையில் இருக்கும் இக்கழிவுப் பொருள்கள் மிகுதியான வெப்பநிலையில் உருகிய உலோகத்துடன் கலக்காமல் தனியே பிரிந்து மேலே மிதக்கும். பின்னர் இவை உலையிலிருந்து வெளியேற்றப்படும். எவ்வகையான கழிவுப் பொருள்களை நீக்க வேண்டுமோ அவற்றைப் பொறுத்து இளக்கியும் வேறுபடும்.
# சோற்றுக்கற்றாழை பானம்

**சோற்றுக்கற்றாழை பானம்** உடலுக்குக் குளிர்ச்சி, ஆரோக்கியம் தரும் பானங்கள் பல உண்டு. எவ்வித செயற்கை நிறமூட்டி, மணமூட்டி எதுவும் சேர்க்காமல் ஆரோக்கியமான சோற்றுக்கற்றாழை பானம் உடலுக்குப் புத்துணர்ச்சி அளிக்கக்கூடியது.  
எல்லா இடங்களிலும் எளிதில் சோற்றுக் கற்றாழை வளர்வதைக் காணலாம். பானகம் தயாரிக்க தேவையானவை நன்கு முதிர்ந்த சோற்றுக்கற்றாழை மடல் -1. இதன் அடிப்பகுதி பருமனானதாக இருக்க வேண்டும். இம்மடலை நன்கு கழுவியபின் இரு பக்க ஓரங்களில் உள்ள முட்களை நீக்க வேண்டும். மடலின் உள்ளே உள்ள சதைப் பகுதியை சிறு சிறு துண்டுகளாக்கிக் கொள்ள வேண்டும். இதை கண்ணாடி புட்டியில் போட்டு, அத்துடன் அரை கப் தேன் மற்றும் 50 மி.லி. ஆல்கஹால் ஊற்றி நன்கு கலந்து புட்டியை மூடவேண்டும். இக்கலவையை 24 மணி நேரத்திற்குப் பின் தினமும் மூன்று வேலை ஒரு தேக்கரண்டி அளவிற்கு உணவிற்கு முன் உண்ண வேண்டும். ஒரு முறை இவ்வாறு தயாரித்த பானகத்தை 10 நாட்களுக்கு மேல் பயன்படுத்தக் கூடாது. மீண்டும் இவ்வாறு தயாரித்து உண்ணலாம். இப்பானகம் உண்பதால் உடலில் புது செல்களை உருவாக்குகிறது. கேன்சர் செல்களை அழிக்கக் கூடியதாக இது செயல்படுகிறது.
# மால்மோயா

மால்மோயா தீவு (Malmoya island) என்பது நாா்வே தலைநகா் ஆஸ்லோ வெளியே 3 கி்.மீ (1.9மைல்) துாரத்தில் அமைந்துள்ள தீவு ஆகும். இந்த தீவு கேம்ப்ரோ-சிலுாியன் காலத்திய தொல்லுயிர் எச்சங்களுக்காக அறியப்படுகிறது.  
மால்மோயா தீவானது அதன் பக்கத்து தீவான மால்மோயாகல்வினுடன் சோ்ந்தது மல்மோயா மற்றும் மல்மோய்கல்வென் இயற்கை பாதுகாப்பகமாக உள்ளது.
# யானைச்சீரகம்

இதற்கு நட்சத்திர சீரகம்,அனாட்சிப்பூ என்று பல பெயர்கள் உண்டு.கனி,ந்ட்சத்திர வடிவில் இருப்பதால் நட்சத்திர சீரகம் எனப்படுகிறது.
இதன் ஆங்கிலப் பெயர்கள் ஸ்டார் அனசீட் ,சைனீஸ் அலிசீட் என்பனவாகும்.இல்லீசியம் வீரம் என்பது இதன் தாவரப்பெயர்.மெக்னோலியேசி குடும்பத்தைச் சார்ந்த இதன் தாயகம் வெப்ப மண்டல மற்றும் மித வெப்ப மண்டல ஆசியா ஆகும்.கி.பி.1694 ஆம் ஆண்டிலேயே இதனை டச்சுக்காரர்கள்
தேயிலையில் மணம் சேர்க்கப் பயன்படுத்தி வந்துள்ளனர்.இது இந்தியாவில் விளைவதில்லை.சீனா,இந்தோசீனா போன்ற நாடுகளிலிருந்து இதனை இந்தியா இறக்குமதி செய்கிறது.  
அறிவியல் களஞ்சியம் பாகம் 18 நவம்பர் 2009,பக்கம்14.
# லோகன் டக்கரின் கொலை

**லோகன் டக்கர்** (ஏப்ரல் 10,1996 - ஜூன் 23, 2002) என்பவன் தடயமின்றி கொலை செய்யப்பட்ட ஆறு வயதான அமெரிக்க சிறுவன் ஆவான். கொல்லப்பட்ட இவனின் உடல் கிடைக்கவில்லை.
# லோகன் டக்கரின் கொலை

## கொலைக்கு முன் நிகழ்வுகள்

2002 ஆம் ஆண்டில், லோகன் தன்னுடைய தாயான கேத்ரீன் ரூடனுடன் வாழ்ந்து வந்தார். இவர்களுடன் அவனது நான்கு வயதான தம்பி ஜஸ்டினுடன் மற்றும் அவரது தாயார் ரூமட் மெலடி லெனிங்டன் ஆகியோருடன் வாழ்ந்தார். லோகனின் காணாமற் போனதற்கு முன்னதாக, ஓக்லஹோமா மனித உரிமைகள் திணைக்களம் லோகன் மற்றும் ஜஸ்டின் ஆகியோரை தங்கள் பராமரிப்பில் வைத்திருந்தது. அவர்கள் அதன்பின்னர் பின்னர் விரைவில் திரும்பினர்.  லோகன் போட்டிகளில் விளையாடுவதைக் கண்டதாக கேத்தரின் கூறினார். அவன் ஆபத்தானவன் என்று கூறினார், மேலும் அவன் தன் தம்பியை காயப்படுத்தியிருப்பதாக பயந்தார்.  
லோகன் காணாமல் போவதற்கு மூன்று நாட்களுக்கு முன்பு,  அவர் லோகன் மற்றும் ஜஸ்டின் ஆகியோரின் பெற்றோரின் உரிமைகளை இழக்க விரும்புவதாக OKDHS இடம் கேத்தரின் தெரிவித்தார்.  DHS குழந்தைகளை தங்கள் பொறுப்பில் எடுத்து மனநல சிகிச்சை மைய விடுதியில் வைக்க ஒப்புக்கொண்டது, ஆனால் அவர்கள் பல நாட்களுக்கு இதுகுறித்து நடவடிக்கை எடுக்கவில்லை. லத்தனை உடனடியாக பொறுப்பில் எடுத்துக் கொள்ள மாட்டார்கள் என்று தெரிந்தவுடன் கேத்ரீன் கோபம் கொண்டார்.
# லோகன் டக்கரின் கொலை

## காணாமல் போதல்

மெலடி லென்னிங்டன் என்னும், கேத்ரீனினின் அறைபகிரி (ரூம்மேட்), கடைசியாக லோகனை 22 ஜூன் 2002 அன்று மாலை பார்த்தார்.
அப்போது கேத்ரீன் தன் இரு குழந்தைகளையும் படுக்கையில் வைத்துக் கொண்டிருந்தார். அவர் லோகனின் சத்தத்தாலும், அழுவதாலும் அதிகாலை 3:00 மற்றும் 4:00 க்கு இடையே எழந்தார். அதன்பிறகு அவர் மீண்டும் தூங்கிவிட்டார், காலை 6 மணியளவில் லோகன் எங்கே என்று கேத்தரினிடம் விசாரித்தார். லோகன் உடல்நிலை சரியில்லாமல் இருந்ததால், அவரை அடித்தளத்தில் வைத்துள்ளதாக கேத்ரீன் கூறினார்.  பின்னர் கேதரின் DHS லோகனை அழைத்து சென்றதாக அல்லது அவர் தந்தை அழைத்துச் சென்றதாகவும் அவன் ஒரு மனநல மருத்துவ மருத்துவமனையில் இருப்பதாகவும் கூறினார்.  
OKDHS லோகனை தன் பொறுப்பில் எடுத்துக்கொள்ளவில்லை, ஆனால் லோகன் போய்விட்டதாக கேத்ரீன் கருதி, அவனது துணிகள் மற்றும் உடமைகளை விற்கத் தொடங்கினார்.  
லோகனின் தாத்தா பாட்டி கேதரீனிடம் லோகன் எங்கே என்பது பற்றி பற்றி கேட்டு பின்னர், ஜூலை 7, 2002 அன்று காணாமல் தகவல் போனது குறித்து புகாரளித்தார்கள்.
# லோகன் டக்கரின் கொலை

## விசாரணை

அதிகாரிகள் கேத்ரீன் மற்றும் மெலடி அடுக்ககத்தில் தேடும்போது, இரத்தக் கறை மற்றும் முகமூடியிழை பட்டை ஆகியவற்றைக் கண்டறிந்தனர். 22 ஆகஸ்ட் 2002 இல், லோகனின் சகோதரர் எஃப்.பி.ஐ முகவர்களிடம் லோகன் காணாமல் போனபோது என்ன நடந்தது என்று கூறினார். தனது தாய் லோகனை எடுத்துக்கொண்டு வெளியேறினார் என்றார். லோகன் காரின் பின் இருக்கையில் இருந்தான் எந்த அழுகையோ அல்லது பேச்சோ இல்லை. ஜஸ்டின் கேத்தரின் அவரிடம் ஏன் நெகிழியை எடுத்துச் செல்கிறீர் என்று கேட்டதற்கு, "லோகனை புதைக்க" என்று பதிலளித்தாக கூறினான்.  
ஜஸ்டினை காரிலேயே விட்டு லோகனுடன் வெளியே சென்றார். அங்கே பாம்புகள் இருந்ததாக அவனிடம் கூறி அவனுடைய அம்மா அவனை காரில் தங்கும்படி சொன்னாள். பின்னர் அவனது தாயார் ஒரு சால்வை மற்றும் சில நெகிழிகளை எடுத்துச் சென்றதாகக் கூறினான். லோகனுடன் வேலி கடந்து வெளியேறி, பின்னர் லோகன் இல்லாமல் திரும்பினார். லோகனின் உடலை கண்டுபிடிக்க இயலவில்லை. அவன் காணாமல் போன அன்று இரவில் இறந்துவிட்டதாக கருதப்படுகிறான். லோகனை காத்ரின் வூட்வர்ட் கவுண்டி காடுகளில் புதைத்ததாக அல்லது அவனை கோட்டை சப்ளை ஏரியில் வீசி இருக்கலாம என்று காவல்துறை நம்புகிறது.
# லோகன் டக்கரின் கொலை

## கொலையாளி

லோகனின் தாயான கேத்தரின் ரூடன், தன் மகனையே கொலை செய்தார் என்பது நிரூபிக்கப்பட்டு 2007 செப்டம்பரில் தண்டிக்கப்பட்டார். நீதிபதி ஆயுள் தண்டனைக்கு பரிந்துரைத்தார்.  ருடானுக்கு 2007 ஆம் ஆண்டு அக்டோபர் மாதம் பிணை இல்லாத முறையான ஆயுள் தண்டனை விதிக்கப்பட்டது.
# கீழகொளத்தூர்

**கீழகொளத்தூர்** (Keelakolathur) கிராமம் தமிழ்நாட்டில் அரியலூர் மாவட்டத்தில் உள்ளது.
# கீழகொளத்தூர்

## தொழில் ஆதாரம்

இங்கு நெல், கரும்பு, சூரியகாந்தி, நிலகடலை போன்றவை காவிரி, ஏரி, ஆழ்துளை கிணறு மற்றும் குளம் ஆகியவற்றின் மூலம் கிடைக்கும் நீர் ஆதாரங்களில் விவசாயத் தொழில் நடைபெருகிறுது.
# மக்கள் தொகை

கீழகொளத்தூர், 2001 மக்கள் தொகை கணக்கின்படி ஆண்கள் 1544, பெண்கள் 1591 மொத்தம் 3135 பேர் வசிக்கின்றனர்.
# கூடுவாஞ்சேரி பேரூராட்சி

**கூடுவாஞ்சேரி பேரூராட்சி** என்பது தென்னிந்தியாவின் தமிழ்நாட்டின் செங்கல்பட்டு மாவட்டம், வண்டலூர் தாலுக்காவில் அமைந்த ஒரு நகராட்சி. இது சென்னையில் தாம்பரத்திலிருந்து 10 கி.மீ. (6.2 மைல்), செங்கல்பட்டு இருந்து ஜி.எஸ்.டி ரோட்டில் 15 கி.மீ., வண்டலூரிலிருந்து 4 கி.மீ. தொலைவில் அமைந்துள்ளது. இது சென்னை புறநகர் ரயில்வேயுடன் கூடுவாஞ்சேரி இரயில் நிலையம் மூலமாக இணைக்கப்பட்டுள்ளது.நந்திவரம்-கூடுவாஞ்சேரி பேரூராட்சியானது செங்கல்பட்டு (சட்டமன்றத் தொகுதி)க்கும், காஞ்சிபுரம் மக்களவைத் தொகுதிக்கும் உட்பட்டது.
# கூடுவாஞ்சேரி பேரூராட்சி

## நிலவியல்

சென்னை தேசிய நெடுஞ்சாலை 45, தெற்கு தமிழ்நாட்டின் நுழைவாயிலை இணைக்கும் வண்டலூர் தேசிய நெடுஞ்சாலை 45 இல் நந்திவரம்-கூடுவாஞ்சேரி பேரூராட்சி, காஞ்சிபுரத்திலிருந்து 40 கி.மீ. தொலைவில் உள்ளது. கூடுவாஞ்சேரியில் தொடருந்து நிலையம் உள்ளது. இதன் கிழக்கே திருப்போரூர் 25 கி.மீ.; மேற்கில் ஸ்ரீபெரும்புதூர் 42 கி.மீ.; வடக்கில் பீர்க்கன்கரணை 5 கி.மீ.; தெற்கில் மறைமலைநகர் 4 கி.மீ. தொலைவில் உள்ளது.ஆதனூர், மாடம்பாக்கம், நீலமங்கலம், பல்லஞ்சேரி, காவனூர், கன்னிவாக்கம், பாண்டூர், காரனைப்புதுச்சேரி பொத்தேரி, தைலாவரம், திருப்போரூர் மற்றும் வல்லான்சேரி ஆகிய பகுதிகளின் மைய இடமாக கூடுவாஞ்சேரி இருக்கின்றது. கூடுவாஞ்சேரியின் கிழக்கே கோவிந்தராஜபுரம், விஷ்ணுப்பிரியா நகர், பெருமாட்டு நல்லூர், காமேஸ்வரி நகர், காயாரம்பேடு மற்றும் நெல்லிக்குப்பம் ஆகியவை உள்ளன. இதன் கிழக்கே திருப்போரூர் 25 கி.மீ.; மேற்கில் ஸ்ரீபெரும்புதூர் 42 கி.மீ.; வடக்கில் பீர்க்கன்கரணை 5 கி.மீ.; தெற்கில் மறைமலைநகர் 4 கி.மீ. தொலைவில் உள்ளது.கூடுவாஞ்சேரியின் மேற்கே ஆதனூர், மாடம்பாக்கம், நீலமங்கலம், பல்லஞ்சேரி மற்றும் ஒரத்தூர் ஆகிய பகுதிகள் காணப்படுகின்றன. திருப்போரூரில் உள்ள பழைய மகாபலிபுரம் சாலையில் இநந்த் தேசிய நெடுஞ்சாலை முடிவடைகிறது. இது தென்பெரும் நெடுஞ்சாலை, பழைய மகாபலிபுரம் சாலை, கடற்கரை தடவழியுடன் இணைகிறது.
# கூடுவாஞ்சேரி பேரூராட்சி

## பேரூராட்சியின் அமைப்பு

8.50 ச.கி.மீ. பரப்பும், 158 பேரூராட்சி மன்ற உறுப்பினர்களையும், 312 தெருக்களையும் கொண்ட இப்பேரூராட்சி செங்கல்பட்டு (சட்டமன்றத் தொகுதி)க்கும் மற்றும் காஞ்சிபுரம் மக்களவைத் தொகுதிக்குட்பட்டதாகும்.
# கூடுவாஞ்சேரி பேரூராட்சி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 11,252 வீடுகளும், 44,098 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 91.13% மற்றும் பாலின விகிதம் 1,000 ஆண்களுக்கு, 981 பெண்கள் வீதம் உள்ளனர்.
ஆதாரங்கள்
# கூடுவாஞ்சேரி பேரூராட்சி

## வசதிகள்

இங்கு எஸ். ஆர். எம். பல்கலைக்கழகமும் அந்நிறுவனக் குழுமங்களான வள்ளியம்மாள் பொறியியல் கல்லூரி, எஸ்ஆர்எம் மேலாண்மைப் பள்ளி, எஸ்ஆர்எம் மருத்துவக் கல்லூரி, எஸ்ஆர்எம் மருத்துவமனை, வள்ளியம்மை பல்தொழில்நுட்பக் கல்லூரி, எஸ்ஆர்எம் பல்தொழில்நுட்பக் கல்லூரி, எஸ்ஆர்எம் உணவக ம்மேலாண்மை நிருவனம், எஸ்ஆர்எம் கலை, அறிவியல், எஸ்ஆர்எம் மருந்தகம் ஆகியவை கூடுவாஞ்சேரியிலிருந்து 2 கிலோமீட்டர் (1.2 மைல்) தொலைவில் அமைந்துள்ளன.இதனைச் சுற்றி தொழிற்துறை நிறுவனங்களான அக்சென்சர்(Accenture), மகிந்திரா சிட்டி (Mahindra World City), போர்டு (Ford) ஆகிய குழுமங்களும் அமைந்துள்ளன.
# கூடுவாஞ்சேரி பேரூராட்சி

## விளக்கப்படங்கள்

2001 ஆம் ஆண்டு மக்கள் தொகை கணக்கெடுப்பின்படி, கூடுவாஞ்சேரியின் மக்கள்தொகை 26,575 ஆக இருந்தது; இங்கு பெரும்பாலானவர்கள் தமிழ் பேசுகின்றனர், ஆனால் தெலுங்கு, மலையாளம் மற்றும் இந்தி பேசும் மக்களும் உள்ளனர். இங்கு எஸ்.ஆர்.எம் நிறுவனங்களின் மாணவர்கள், வட இந்தியாவிலிருந்து வந்துள்ள தொழிலாளர்கள் மற்றும் அருகிலுள்ள ஐ.டி மற்றும் ஆட்டோமொபைல் நிறுவனங்களில் பணிபுரியும் மக்களும் வசித்து வருகின்றனர் .
# கூடுவாஞ்சேரி பேரூராட்சி

## வழிபாட்டு இடங்கள்

கூடுவாஞ்சேரியில் 20 க்கும் மேற்பட்ட கோயில்கள் உள்ளன. கூடுவாஞ்சேரி பேருந்து நிலையத்திலிருந்து ஸ்ரீ நந்தீஸ்வரர் கோயில் அரை கிலோமீட்டர் தொலைவில் உள்ளது. சிங்க பெருமாள் கோயிலில் அமைந்துள்ள பாடலாத்திரி கோயில், செட்டிபுன்னியம் கிராமத்தில் உள்ள யோக ஹயக்ரீவர் கோவில் ஆகியவை விஷ்ணுவுக்கு அர்ப்பணிக்கப்பட்ட உள்ளூர் வழிபாட்டுத் தலங்கள் ஆகும். மேலும் ஸ்ரீ தேவி திருவேதி அம்மன் கோயில், ஸ்ரீ லக்ஷ்மி நாராயண கோயில், மாமரத்து பிள்ளையார் கோயில், ஸ்ரீ நீதி விநாயகர் கோயில், ஸ்ரீ ஸ்ரீநிவாச பெருமாள் கோயில், முத்துமரியம்மன் கோயில், புதுப்பாளையத்து அம்மன் கோயில், கமலவிநாயகர் கோயில் போன்ற வழிபாட்டுத் தலங்களும் காணப்படுகின்றன.  
இங்கு 1992இல் ஸ்டான்லி பாலன் என்பவரால் நிறுவப்பட்ட தேவசாயல் திருச்சபை உள்ளது. சி .எஸ் .ஐ .தூய அந்தோனியார் திருச்சபை, நல்மேய்ப்பர் ரோமன் கத்தோலிக்க திருச்சபை, பல இஸ்லாமிய மசூதிகளும் இந்த நகரத்தில் உள்ளன. உலகச் சமூகச் சேவை மையம் (WCSC, உலக அமைதிக்கான ஒரு இயக்கம்) நிறுவிய வேதாத்திரி மகரிசி, 1911 இல் நந்திவரம், கூடுவாஞ்சேரியில் பிறந்தார்.
# கோவிந்தவாடி

**கோவிந்தவாடி** (*Govindavadi*) என்பது தமிழகத்தின் காஞ்சிபுரம் மாவட்டத்தில் அமைந்துள்ள ஒரு சிற்றூராகும். மேலும் இக்கிராமம் வாலாஜாபாத் ஊராட்சி ஒன்றியத்தில் அமைந்துள்ளது. இக்கிராமமானது காஞ்சிபுரம் சட்டமன்றத் தொகுதிக்கும்,காஞ்சிபுரம்மக்களவைத் தொகுதிக்கும் உட்பட்டதாகும். கோவிந்தவாடியில் அமைந்துள்ள கைலாசநாதர் (ம) தட்சிணாமூர்த்தி சுவாமி கோயில் மிகவும் புகழ் பெற்றதாகும்.
# கோவிந்தவாடி

## குருஸ்தலம் கோயில்

கோவிந்தவாடி உள்ளூர் குருஸ்தலம் கோயிலுக்கு புகழ்பெற்றது. இது இந்து தெய்வம் தட்சிணாமூர்த்திக்கு உரிய கோவிலாகும். கோவிந்த சுவாமி பெருமாள் என்பவரும் அவரது குடும்பத்தாரும் தட்சிணாமூர்த்தி அருளிய வேதங்களை இங்கு பிறருக்கு கற்று கொடுத்ததால் இந்த ஊர் கோவிந்தவாடி என்ற பெயர் பெற்றது.
# நாரியம்பட்டி

**நாரியம்பட்டி** (*Nariyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மத்தியம்பட்டி ஊராட்சிக்கு உட்பட்டது.
# நாரியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரிலிருந்து 19 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'18.0"N 78°33'06.3"E ஆகும்.
# நாரியம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 190 குடும்பங்களும் 803 மக்களும் வசிக்கின்றனர். இதில் 420 ஆண்களும் 383 பெண்களும் அடங்குவர்.
# உமர் ஷேக் மிர்ஸா II

**இரண்டாம் உமர் சேக் மிர்சா** (Umar Shaikh Mirza II) (கி.பி.1469-1494 ) பெர்கானா பள்ளத்தாக்கின் ஆட்சியாளராக இருந்தார். தற்போது அறியப்படுகின்ற கசக்கஸ்தான், உசுபெக்கிசுத்தான், கிழக்கு ஈரான் மற்றும் ஆப்கானிசுத்தான் பகுதிகளின் பேரரசராக இருந்த அபு சையத் மிர்சாவின் நான்காவது மகனாக இவர் பிறந்தார்  
சாகட்டாய் கான்னெட்டின் மொகுலிசுதான் மன்னன் யூனுசு கானின் மகள் இளவரசி குதுல்ஃப் நிகர் கான் உமரின் முதல் மனைவியும் தலைமைச் சேவகருமாக இருந்தார். இவருடன் உமருக்கு வேறு இரண்டு மனைவிகள் இருந்தனர். இவருக்கு மூன்று மகன்கள் மற்றும் ஐந்து மகள்கள் பிறந்தனர். மூத்த மகன் பாபுர் மிர்சா முதல் மனைவி குதுல்ஃப் நிகர் கானுக்கு பிறந்தவர் ஆவார். இரண்டாம் சகாங்கிர் மிர்சா மற்றும் நாசீர் மிர்சா ஆகிய இருவரும் மற்ற இரண்டு மனைவிகளுக்கு பிறந்தவர்களாவர். மூத்த மகன் பாபர் மிர்சா 1526 ஆம் ஆண்டு முகலாயப் பேரரசை நிறுவினார். இவரே முகலாயப் பேரரசின் முதல் பேரரசரும் ஆவார்.  
1494 ஆம் ஆண்டு சூன் மாதம் 10 ஆம் நாள் இரண்டாம் உமர் சேக் மிர்சா வடக்கு பெர்கானாவில் உள்ள அக்சி கோட்டையில் ஒரு தனிப்பட்ட விபத்தில் இறந்தார். கட்டிடத்தின் விளிம்பில் கட்டப்பட்ட மேல்மாடம் சரிந்து விழுந்து இவ்விபத்து நிகழ்ந்தது. இதனால் பதினோரு வயதான பாபர் பெர்கானாவின் ஆட்சியாளர் ஆனார்.
# உமர் ஷேக் மிர்ஸா II

## குடும்பம்

### தாய்

உமர் சேக்கின் தாயாரின் பெயர் மகன் பாபரின் சுயசரிதையான பாபர்னாமா உள்ளிட்ட எந்த வரலாற்று ஆதாரங்களிலும் வெளிப்படையாக காணப்படவில்லை. இது சற்றே அசாதாரணமானதாகும். ஏனெனில் பாபர் தனது முக்கிய உறவினர்கள் பலருக்கு தாய்வழி வம்சாவளியை வழங்கினார். இருப்பினும், பாபர் ஒரு குறிப்பிட்ட சா சுல்தான் பேகத்தை ( 1501) பல முறை உமர் சேக்கின் தாயார் என்று பரிந்துரைத்துள்ளார். இந்த அடையாளமே வரலாற்றாசிரியர்களால் பயன்படுத்தப்படுகிறது.  
சா சுல்தான் பேகத்தின் சொந்த பின்னணி ஒருபோதும் கூறப்படவில்லை. இருப்பினும், பாபரின் மாமா சுல்தான் மகமூத்தின் மந்திரியான குவாண்ட் அமீர், உமர் சேக்கை சுல்தான் மகமூத் மற்றும் சுல்தான் அகமது ஆகியோரின் "சொந்த தம்பி" என்று குறிப்பிட்டுள்ளார். அவர்கள் சொந்த சகோதரர்கள் என்று சொல்ல இந்த சொல் அளிக்கப்பட்டிருந்ததாகக் கொண்டால் சா சுல்தான் பேகம் மூன்று ஆட்சியாளர்களுக்கும் தாய் என்று கருதவியலும். இதனால் அகமத் மற்றும் மகமூத்தின் தாய்வழி தாத்தாவாக இருந்த ஆர்து-புகா தர்கான் அர்குனின் மகளே சா சுல்தான் பேகம் என்று துணியலாம்.
# உமர் ஷேக் மிர்ஸா II

## குடும்பம்

### மனைவியர்

உமருக்கு மொத்தமாக ஏழுமனைவியர் இருந்தனர்.
1. மொகலிசுதானின் யூனசு கான் மற்றும் ஐசான் டவுலட் பேகம் ஆகியோரின் மகள் குத்லூக் நிசார் கான்;
1. குவாசா உசைன் பேக் மகள் உலுசு அகாய் பேகம்;
1. பாத்திமா சுல்தான் ஆகா, மொகூல் டூமன்களைப் பாராட்டிய ஒரு மகள்;
1. மக்தும் சுல்தான் பேகம், கராகசு பேகம் என்று அறியப்பட்டவர்;
1. மிர்சாவுக்கு முன் இறந்த காமக்கிழத்தி, உமித் அகாசா;
1. யுன் சுல்தான் அகாச்சா, முகாலாய காமக்கிழத்தி;
1. ஆகா சுல்தான் அகாச்சா, காமக்கிழத்தி.
# உமர் ஷேக் மிர்ஸா II

## குடும்பம்

### குழந்தைகள்

- பாபர் - குதுலூக் நிசார் கான்முடன்
- சகாங்கிர் மிர்சா - பாத்திமா சுல்தான் ஆகாவுடன்
- நசீர் மிர்சா - உமித் அகாசாவுடன்
- கான்செசுட்டு பேகம் - குதுலூக் நிசார் கானுடன்
- மெகர் பேனு பேகம் - ஓமித் அகாசாவுடன்
- சேர் பேனு பேகம் - ஓமித் அகாசாவுடன் யட்கர்
- சுல்தான் பேகம் - ஆகா சுல்தான் அகாசாவுடன்
- ருகையா சுல்தான் பேகம் - மக்மூம் சுல்தான் பேகம் உடன்
# சயனேற்றம்

**சயனேற்றம்** *(cyanation)* என்பது வெவ்வேறு தள மூலக்கூறுகளுடன் சயனைடு தொகுதியை இணைப்பது அல்லது பதிலீடு செய்வதாகும். பென்சைலிக் ஆல்ககால்களை நேரடியாக சயனேற்றம் செய்யும் போது குறைவான நேரத்தில் தொடர்புடைய அதிக அளவு நைட்ரைல் சேர்மங்கள் உருவாகின்றன.  
சயனேற்றம்]]
# சயனேற்றம்

## அரீன்களின் சயனேற்றம்

### இரண்டு எலக்ட்ரான் மின்னணு கவரியாக அரீனுடன்

பாரம்பரிய ரோசென்மண்டு வோன்-பிரான் வினையில் தாமிர(I) சயனைடு விகிதவியல் அளவில் சயனேற்ற மூலமாக பயன்படுத்திக் கொள்ளப்படுகிறது. தாமிரத்தின் வினைவேக மாற்றிகளாக பல்வேறு புதிய வகைச் சேர்மங்கள் தோன்றுகின்றன. :  
கூடுதலாக அரைல் ஆலைடுகளின் பலேடியம் வினையூக்க சயனேற்ற வினைகள் பரவலாக ஆராயப்பட்டன. பொதுவாக KCN அல்லது அதன் துணை நச்சான Zn(CN)2 போன்றவை உட்கருகவர் சயனைடு மூலங்களாக பயன்படுத்தப்பட்டன. நச்சுத் தன்மையின் அளவை மேலும் குறைக்க, பொட்டாசியம் பெரிசயனைடும் ஒரு சயனைடு மூலமாக பயன்படுத்தப்படுகிறது. வினையூக்கச் சுழற்சிகள் நிலையான பலேடியம் பாதை வழியாக செல்லக்கூடியதாக இருக்கும் என நம்பப்படுகிறது. அதிக சயனைடு சேர்த்து Pd(II) அயனியை செயலிழக்கச் செய்வது பொதுவான பிரச்சினையாகும் . அரைல் அயோடைடுகள், புரோமைடுகள், குளோரைடுகள் போன்றவற்றுக்கும் பலேடியம் வினையூக்கி நிபந்தனைகள் மேம்படுத்தப்பட்டுள்ளன  
.  
நிக்கல்-வினையூக்க சயனேற்ற வினைகல் விலைமதிப்பான உலோகங்களின் உபயோகத்தை தவிர்க்கின்றன. கார்பன் – கார்பன் பிணைப்பை பிளந்து குறைப்பதன் வழியாக பென்சைல் சயனைடு அல்லது அசிட்டோ நைட்ரைல் ஆகியவற்றை சயனைடு மூலமாக பயன்படுத்த சாத்தியமாகிறது :  
.  
இடைநிலைத் தனிமங்களை வினையூக்கியாகஒப் பயன்படுத்தி அல்லது பயன்படுத்தாமல் அனிலீன் வழிப்பெறுதிகளை நேரடியாக சயனேற்றம் செய்வதை சேண்டுமேயர் சயனேற்ற வினை அளிக்கிறது. இடைநிலைத் தனிமங்களைப் பயன்படுத்தினால் சயனேற்றம் இரண்டு எலக்ட்ரான் சயனேற்றம் என ஒப்புக்கொள்ளப்படுகிறது. அதேவேளையில் உலோகங்கள் இல்லாத தனியுறுப்பு வினை கடத்திகளில் இவ்வினையானது அநேகமாக தனியுறுப்பு வினையாக இருக்கும் :
# சயனேற்றம்

## அரீன்களின் சயனேற்றம்

### அரீன் இரண்டு –எலக்ட்ரான் உட்கருகவரியாக

உலோகமேற்ற அரீன்களை சயனமைடுகள், சயனேட்டுகள், டைமெத்தில்மேலனோநைட்ரைல்கள் அல்லது எத்தில்(ஈத்தாக்சிமெத்திலீன்)சயனோ அசிட்டேட்டு போன்ற மின்னணுகவரி சயனைடு மூலங்களைப் பயன்படுத்தி சயனேற்றம் செய்யலாம். இவ்வினைக்கு இடைநிலைத் தனிம இடைமுகத்தைப் பயன்படுத்தியோ பயன்படுத்தாமலோ நிகழ்த்தலாம்:
# சயனேற்றம்

## அரீன்களின் சயனேற்றம்

### அரீன் ஒரு தனியுறுப்பு மின்னணுகவரியாக

அரீன்கள் தனியுறுப்பு போல C-H சயனேற்ற வினைகளும் அறியப்படுகின்றன. உலோக அல்லது கரிம ஒளியொடுக்க இடைமுகங்கள் இவ்வினையில் பொதுவானவையாகும் :
.
# பொத்தேரி தொடருந்து நிலையம்

இதன் எதிர்திசையிலேயே எஸ். ஆர். எம். பல்கலைக்கழகம் உள்ளதால், இந்நிலையம் கல்லூரி மாணவர்களின் போக்குவரத்துக்கு மிகவும் முக்கியமானதாக உள்ளது.
# பொத்தேரி தொடருந்து நிலையம்

## சென்னையில் உள்ள முக்கிய தொடருந்து நிலையங்கள்

- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# நச்சுத்தன்மை முத்திரை

**நச்சுத்தன்மை முத்திரை** (Toxicity labels) என்பது இந்தியாவில் பூச்சிக்கொல்லி கொள்கலன்களில் அதன் நச்சுத் தன்மை அளவினை அடையாளம் காணபதற்காக **சிவப்பு முத்திரை,** **மஞ்சள் முத்திரை ,** **நீல** முத்திரை மற்றும் **பச்சை** முத்திரைகள் ஒட்டப்படுவதனைக் குறிக்கிறது. இந்த திட்டங்கள் பூச்சிக்கொல்லிகள் சட்டம்-1968
| சிவப்பு குறி | மிகவும் நச்சு | 1–50 | மோனோக்ரோடோபாஸ், துத்தநாக பாஸ்பைடு, எத்தில் மெர்குரி அசிடேட் மற்றும் பிற. |
| --- | --- | --- | --- |
| மஞ்சள் லேபிள் | அதிக நச்சு | 51–500 | எண்டோசல்பன், கார்பரில், குயினல்போஸ், |
# சந்திராவரம்

**சந்திராவரம்** (*Chandrapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மத்தியம்பட்டி ஊராட்சிக்கு உட்பட்டது.
# சந்திராவரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 50 கிலோமீட்டர் தொலைவிலும், அரூரில் இருந்து 20 கிலோ மீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'01.6"N 78°33'47.3"E ஆகும்.
# சந்திராவரம்

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 338 குடும்பங்கள் உள்ளன. ஊரின் மொத்த மக்கள் தொகை 1,243 ஆகும். இதில் 656 ஆண்களும் 587 பெண்களும் அடங்குவர். கிராமத்தின் மொத்த எழுத்தறிவு விகிதம் 52.5% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வின்சு மெக்மான்

**வின்செண்ட் கென்னடி மெக்மான் ** (Vincent Kennedy McMahon) (பிறப்பு; 24, ஆகத்து 1945), என்பவர் ஓர் அமெரிக்க வல்லுனர் மல்லாடல் நிருவன விளம்பரதாரர், முன்னாள் வர்ணனையாளர், அறிவிப்பாளர், படத் தயாரிப்பாளர், நடிகர் மற்றும் மல்யுத்த வீரர் ஆவார். இவர் தந்தையிடமிருந்து 1980 இல் நிருவனத்தின் பொறுப்பை ஏற்றதிலிருந்து, மெக்மான் எப்பொழுதும் டபிள்யுடபிள்யு ஈ-க்கு வர்த்தக ரீதியாகவும், அதற்கு பின்னால் இருந்தும் செயல்பட்டார். தற்பொழுது இவர் டபிள்யுடபிள்யு ஈ-க்கு முதன்மை உரிமையாளர், தலைவர், மற்றும் விளம்பரதார சி இ ஒ வாக உள்ளார்.  
மக்மஹோன் உலக மற்போர் மகிழ்கலை நிறுவனத்தின் ஒரு அறிவிப்பாளராகவும் தொழில்முறை மல்யுத்த வீரராகவும் பணியாற்றியுள்ளார் **Mr. திரு. மக்மஹோன்** என்ற மேடைப் பெயரால் பங்கேற்றதன் மூலம் இவர் பரவலாக அரியப்படுகிறார். இரண்டு முறை உலக சாம்பியனான இவர், 1999 ஆம் ஆண்டில் டபிள்யூ டபிள்யூ எஃப் வாகையாளர் பட்டத்தினையும், 2007 இல் ஈ சி டபிள்யூ உலக வாகையாளர் பட்டத்தினையும் வென்றார் . இவர் 1999 ராயல் ரம்பிள் வெற்றியாளராகத் தேர்ந்து எடுக்கப்பட்டார். இவர் 1999 முதல் 2000 வரை பல டபிள்யுடபிள்யுஎஃப் / டபிள்யுடபிள்யு கட்டண நிகழ்வுகள் மற்றும் ரெஸ்டில்மேனியா 2000 இன் பலமுக்கிய நிகழ்வில் டுவைன் ஜான்சனுக்கு எதிராக பங்கேற்றார். ஒற்றையர் போட்டியில், முன்னாள் உலக மற்போர் மகிழ்கலை நிறுவனத்தின் வாகையாளர் பட்டங்களை பெற்ற ரிக் பிளேயர், தி அண்டர்டேக்கர், ஷான் மைக்கேல்ஸ் மற்றும் டிரிபிள் எச் ஆகியோருக்கு எதிராக இவர் வெற்றிகளைப் பெற்றார்.  
இதற்கு முன்னர், அவர் 1997 வரை ஒளிபரப்பு வர்ணனையாளராகவும் பின்னர் நிறுவனத்தின் தலைமை ஒளிபரப்பாளராகவும் இருந்தார்.  
மூன்றாம் தலைமுறை மல்யுத்த ஊக்குவிப்பாளராக இவர் உள்ளார். அவரது தாத்தா ஜெஸ் மற்றும் தந்தை வின்சென்ட்டைத் தொடர்ந்து இவர் மல்யுத்த போட்டிகளில் பங்கேற்று வருகிறார். மக்மஹோன் முன்னாள் உலக மற்போர் மகிழ்கலை நிறுவனத்தின் தலைமை நிர்வாக அதிகாரியும் முன்னாள் அமெரிக்க SBA நிர்வாகியுமான லிண்டா மக்மஹோனை மணந்தார், இவர்களுக்கு மகன் ஷேன் மற்றும் மகள் ஸ்டீபனி ஆகிய இரு குழந்தைகள் உள்ளனர் . இவர் உலக மற்போர் மகிழ்கலை நிறுவனத்தின் நிர்வாகியும் , மல்யுத்த வீரர் பால் "டிரிபிள் எச்" லெவ்ஸ்குவின் மாமனார் ஆவார். இவருக்கு ஆறு பேரக் குழந்தைகளைக் உள்ளனர்.
# வின்சு மெக்மான்

## ஆரம்பகால வாழ்க்கை

வின்சென்ட் கென்னடி மக்மஹோன் ஆகஸ்ட் 24, 1945 அன்று வட கரோலினாவின் பைன்ஹர்ஸ்டில் பிறந்தார், விக்டோரியா (நீ அஸ்கெவ்) மற்றும் வின்சென்ட் ஜேம்ஸ் மக்மஹோன் ஆகியோரின் இளைய மகன் ஆவார். மக்மஹோன் ஒரு குழந்தையாக இருந்தபோது அவரது தந்தை குடும்பத்தை விட்டு வெளியேறி, தனது மூத்த மகன் ரோட்டை தன்னுடன் அழைத்துச் சென்றார், எனவே பன்னிரண்டு வயது வரை மக்மஹோன் அவரைச் சந்திக்கவில்லை. மக்மஹோனின் தந்தைவழி தாத்தா ரோட்ரிக் ஜேம்ஸ் "ஜெஸ்" மக்மஹோன் என்பவர் விளம்பரதாரராக இருந்தார். அவரது பெற்றோர் கவுண்டி கால்வேயில் இருந்து ஐரிஷ் குடியேறியவர்கள். அவரது தந்தைவழி பாட்டி ரோஸ் டேவிஸும் ஐரிஷ் வம்சாவளியைச் சேர்ந்தவர். அவர் வர்ஜீனியாவின் வெய்னெஸ்போரோவில் உள்ள ஃபிஷ்பர்ன் ராணுவ பள்ளியில் 1964 இல் பட்டம் பெற்றார். அவரது ஆரம்ப வாழ்க்கையில், அவர் டிஸ்லெக்ஸியாவையும் நோயில் இருந்து மீண்டு வந்துள்ளார்.
# கரசங்கால்

**கரசங்கால்** (*Karasangal*) என்பது தமிழ்நாடு, காஞ்சிபுரம் மாவட்டத்தில், கரசங்கால் ஊராட்சியில் உள்ள ஒரு கிராமமாகும். இது சென்னை நகரத்துக்கு மிகவும் அருகில் உள்ளது. இது காஞ்சிபுரத்தின் புகழ்பெற்ற கோயில் நகரத்திலிருந்து 45 கி.மீ. தொலைவிலும், வண்டலூர் மற்றும் தாம்பரத்தின் அருகிலும் உள்ளது. இந்த கிராமத்தில் போக்குவரத்து சாலைகள் மூலம் மட்டுமே உள்ளது. படப்பையை நோக்கி நகரும் அனைத்துப் பேருந்துகளும் கரசங்காலைக் கடந்து செல்லும்.  
2011 கணக்கெடுப்பின்படி, இங்குள்ள மக்கள்தொகை 3,858 ஆகும். மணிமங்கலம் மற்றும் கரசாங்கால் கிராமங்களில் சின்னத்திரை தொலைக்காட்சி படப்பிடிப்பு இடங்கள் பிரபலமாக உள்ளன. கரசங்கால் மல்லேசுவர் கோவில் சிவராத்திரி கொண்டாட்டத்திற்கு புகழ்பெற்றது, அச்சமயம் 10,008 விளக்குகள் கோவில் உள்ளே ஏற்றி, இரவு முழுவதும் பூசை செய்யப்படுகிறது.
# மத்தியம்பட்டி

**மத்தியம்பட்டி** (*Mattiyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மத்தியம்பட்டி ஊராட்சிக்கு உட்பட்டது.
# மத்தியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும், மாநில தலைநகரான சென்னையிலிருந்து 244 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'18.3"N 78°33'04.4"E ஆகும்.
# மத்தியம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 211 குடும்பங்களும் 945 மக்களும் வசிக்கின்றனர். இதில் 482 ஆண்களும் 463 பெண்களும் அடங்குவர். ஊரில் கல்வியறிவு பெற்றவர்கள் விகிதம் 56.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# விகாஸ் பால்

**விகாஸ் பால்** (Vikas Bahl) என்பவர் இந்திய திரைப்படக் கதாசிரியரும், எழுத்தாளரும், இயக்குநரும், தயாரிப்பாளரும் ஆவார். அவர் 1971 ம் ஆண்டு புது தில்லியில் பிறந்தார். அவர் பெரும்பாலும் இந்தியில் படங்களை இயக்கி இருக்கின்றார். *குவீன், சூப்பர் 30* உள்ளிட்ட பல படங்களை உருவாக்கி இருக்கின்றார்.
# விகாஸ் பால்

## பள்ளிப்பருவம்

அவர் தில்லியில் உள்ள லஜ்பத் நகரில் தன்னுடைய தொடக்கக் கல்வியை மேற்கொண்டார். அவருடைய தந்தை இந்தியன் எண்ணெய் நிறுவனத்தில் பணிபுரிந்து வந்தார். அவருடைய பள்ளிக் கல்வியை சர்தார் பட்டேல் வித்யாலயாவில் தொடர்ந்தார். அவர் தில்லியில் உள்ள ராம்ஜாஸ் கல்லூரியில் பயின்று பட்டம் பெற்றார். பிறகு மேலாண்மை முதுகலைப் பட்டம் பெற மும்பாய் சென்றார்.
யுடிவியில் கடைநிலை படப்பிடிப்புத்தள ஊழியராகத் தன் தொழில்முறை வாழ்வைத் தொடங்கினார்.
# விகாஸ் பால்

## விருதுகள்

- அவர் மூன்று நேஷனல் ஃபில்ம் விருதுகளைப் பெற்றுள்ளார்.
- 2014 ஆம் ஆண்டிற்கான சிறந்த இயக்குனருக்கான ஃபில்ம் ஃபேர் வெகுமதியை குவீன் திரைப்படத்துக்காகப் பெற்றுள்ளார்.
# ஒருபொருட் பன்மொழி

**ஒருபொருட் பன்மொழி** என்பது நன்னூல் வழங்கும் ஒரு தமிழ் இலக்கணக் குறியீடு. இதனை **மீமிசை** எனவும் குறிப்பிடுவர். ஒரு பொருளையே தரும் பல சொற்கள் தொடர்வது ஒரு பொருட் பன்மொழியாகும்.  
:மீமிசை ஞாயிறு , புனிற்றிளங் கன்று, உயர்ந்தோங்கு பெருவரை, குழிந்து ஆழ்ந்த கண் என்பன இதற்கு எடுத்துக்காட்டுகள்.  
:பூமலர், பூம்போது, களிற்றொருத்தல், கேழற்பன்றி என்பன பண்புத்தொகை. ஒருபொருட் பன்மொழி அன்று.  
**ஒருபொருள் இருசொல்** என்று தொல்காப்பியமும்
**ஒருபொருள் பல்பெயர்** என்று நன்னூலும் குறிப்பிடும் இலக்கணம் தொடர்பொழி மேலது.  
:வையைக்கு இறைவன் ... கூடலார் கோமான் - எனப் பாடும்போது ஒருவனையே குறிக்கும் இரண்டு தொடர்கள் வந்துள்ளன. இப்படி வருவது ஒருபொருள் இருசொல்.  
:திருமால் குன்றம் உயர்ந்தோங்கி நிற்கிறது. அந்த ஏழைக் குழந்தையின் கண்கள் குழிந்தாழ்ந்து காணப்படுகின்றன. இவ்விரு தொடர்களிலும் ஒருபொருள் குறித்துத் தொடர்ந்து வரும் இருசொற்கள் உள்ளன. அவை உயர்ந்தோங்கி, குழிந்தாழ்ந்து என்பவை. அவை உயர்ந்து, ஓங்கி ஆகிய இரு சொற்களும் உயர்ந்த என்னும் ஒரே பொருளிலும், குழிந்து, ஆழ்ந்து என்பவை குழிந்து என்னும் ஒரே பொருளிலும் வருகின்றன.  
:நடு மையம், மீமிசை ஞாயிறு என்னும் தொடர்களில் நடுப்பகுதி என்னும் ஒரே பொருளை உணர்த்தும் நடு, மையம் என்னும் இரு சொற்களும் மேற்பகுதி என்னும் பொருளைத் தரும். மீ, மிசை என்னும் இரு சொற்களும் இணைந்து வந்து ஒரே பொருளை உணர்த்தியுள்ளன.
# சீயோன் மெட்ரிகுலேசன் மேல்நிலைப் பள்ளி

சீயோன் மெட்ரிகுலேசன் மேல்நிலைப்பள்ளி என்பது சென்னையில் உள்ள சீமோன் மெட்ரிகுலேசன் மேல்நிலைப்பள்ளி சங்கத்தால் நிறுவப்பட்டது. இந்திய விமானப்படை அதிகாரியாக பணியாற்றிய என் விசயன் அவர்களால் 1989ஆம் ஆண்டு இச்சங்கம் தோற்றுவிக்கப்பட்டது.?தற்பொழுது சென்னைக்கு அருகில் உள்ள தாம்பரத்தின் அருகில் 3 பள்ளிகள் இயங்கி வருகின்றன. சென்னை தாம்பரம் இரயில் நிலையத்தில் இருந்து 15 நிமிடத்தில் இப்பள்ளியை அடையலாம். மேலும் மீனம்பாக்கத்திலுள்ள சர்வதேச விமான நிலையத்தில் இருந்து 12 கி.மீ தொலைவிலேயே அமைந்துள்ளது. இப்பள்ளியின் முதல்வர் மற்றும் தாளளர் ஆக டாக்டர் எ ன். விசயன் அவர்கள் உள்ளார். இப்பள்ளியானது குழந்தைகளின் எதிர்கால கனவை உண்மையாக்கிட உதவிடும் வகையில் குழந்தைகளை வளர்க்கும் வகையில் கல்வி போதிக்கப்படுகிறது. இந்தப்பள்ளி நாட்டின் மிக உயர்ந்த ஒழுக்க நெறிக்கான தரங்களை மாணவர்களிடையே உருவாக்கிட கடினமாக ஆராய்ந்து பல்வேறு விதிகளையும் பராமரிப்புகளையும் மேற்கொள்கிறது. இப்பள்ளியில் 8000 மாணவர்களும் 800க்கும் அதிகமான ஆசிரியர்களுடன் தமிழ்நாட்டின் 2வது பெரிய பள்ளியாக இயங்குகிறது. சென்னை மக்களிடையே இப்பள்ளியின் தனித்துவமான கண்டிப்பு மற்றும் போதனைகள் நல்ல தேர்ச்சி பெறுவதற்கு உதவுவதாக கருதப்படுகிறது. சீயோன் மெட்ரிக் மேல்நிலைப்பள்ளி முதல்வராக டாக்டர். எல். கே. விசயன் அவர்களால் 1985ஆம் ஆண்டு 11 மாணவர்கள் மற்றும் 2 ஆசிரியர்களுடன் ஆரம்பிக்கப்பட்டது. இப்பள்ளியை மேம்படுத்துவதற்கு நிறைய போராடி உள்ளார். தற்போது இப்பள்ளி தமிழ்நாட்டின் முக்கிய பள்ளியாக விளங்குகிறது. பள்ளியின் முதல்வராக இருந்தாலும் இவர் 12ஆம் வகுப்பு மாணவர்களுக்கு இயற்பியல் ஆசிரியராக பணியாற்றுகிறார். 2007ஆம் ஆணடு முதல் இன்றுவரை ஆண்டுப் பொதுத்தேர்வில் 100 சதவீதம் தேர்ச்சி பெற்றுள்ளது. இப்பள்ளி ஆலமரம் போல் வளர்ந்து 14000 மாணவர்கள் மற்றும் 600 ஆசிரியர்களுக்கு புகலிடமாக உள்ளது. 2009/10 கல்வி ஆண்டில் இப்பள்ளியின் வெள்ளிவிழா கொண்டாடப்பட்டது.  
உள்கட்டமைப்பு
15 ஏக்கர் பரப்பளவில் (6.1 றெக்டர்) கட்டிடங்கள் கட்டப்பட்டுள்ளது. பள்ளிக்கூடத்தில் தனி அறிவியல் ஆய்வுக்கூடம் மற்றும் நுலகங்கள் உள்ளன. பள்ளி வளாகத்தில் கிட்டத்தட்ட நான்கு மின் சாஸ்தாக்கள் உள்ளன. சென்னையில் உள்ள பள்ளிகளில் சிறந்த கட்டமைப்பு வசதிகள் உள்ளது. திறந்த வெளி அரங்கம் மற்றும் திறந்த வெளி மேடை அமைப்பானது மிக முக்கிய பாராட்டு நிகழ்ச்சிகள், ஆண்டு விழா மற்றும் முதல் தர மாணாக்கர்களை பாராட்டவும் பயன்படுகிறது. மேலும் உடற்பயிற்சி மற்றும் செயல்பாட்டு வகுப்புகள் நடத்த உதவுகிறது.  
மேற்கோள்கள்
# சின்னபன்னைமடுவு

**சின்னபன்னைமடுவு** (*Chinnapannimaduvu*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மத்தியம்பட்டி ஊராட்சிக்கு உட்பட்டது.
# சின்னபன்னைமடுவு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 62 கிலோமீட்டர் தொல்லைவிலும், அரூரிலிருந்து 19 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'15.6"N 78°32'29.9"E ஆகும்.
# சின்னபன்னைமடுவு

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 203 குடும்பங்கள் வசிக்கின்றன. கிராமத்தின் மொத்த மக்கள் தொகையானது 926 ஆகும். இதில் பெண்களின் எண்ணிக்கை 435 என்றும், ஆண்களின் எண்ணிக்கை 491 என்றும் உள்ளது.
# பர்ன்கில்சு அரண்மனை

**பர்ன்கில்சு அரண்மனை** (*Fernhill Palace*) மைசூர் மகாராசாவின் கோடைகால இல்லமாக இருந்தது. 1844 ஆம் ஆண்டில் இந்திய மாநிலமான தமிழ்நாட்டின் மலைப்பகுதி ஊட்டியில் தனியார் இல்லத்தில் முதல் பர்ன்ஹில் அரண்மனை கட்டப்பட்டது. இந்த அரண்மனை சுவிட்சர்லாந்து வயல் வீடு குடிலின் தோற்றத்தை ஒத்திருக்கிறது. அதன் செதுக்கப்பட்ட மரப் பர்போபோர்டுகள் மற்றும் அலங்கார நடிகர்கள் அதை அந்த தோற்றத்தை வெளிப்படுத்துகிறார்கள். அரண்மனை மைதானம், அதன் அழகுபடுத்தப்பட்ட தோட்டங்கள், ஃபிர்ம்ஸ் மற்றும் தேவதாரு வகை மரங்கள் ஆகியவை இந்த இடத்திற்கு ஆல்ப்சு மலை சார்ந்த தோற்றத்தை கொடுக்கிறது. மைதானத்தில் பூப்பந்தாட்ட அரங்கம் போன்ற தோற்றத்தில் ஒரு தேவாலயம் உள்ளது.
# பர்ன்கில்சு அரண்மனை

## வரலாறு

முதல் பர்ன்கில் அரண்மனை 1844 ஆம் ஆண்டில் கேப்டன் எஃப். கோட்டனால் கட்டப்பட்டது. 1860 ஆம் ஆண்டிற்கு இடைப்பட்ட காலப்பகுதியில் இது கைமாறியது. அப்போது மூனேஸ்மி என்று தற்காலிகமாக பெயரிடப்பட்டது. இது ஊட்டியின் முதன்மையான சங்கமாகவும் பணியாற்றியது. பிரித்தானிய ஆட்சிக் காலத்தில், ஆங்கில உயரடுக்கு சென்னை மாகாணத்தின் சூடான மற்றும் புழுக்கமான காலநிலையில் தேயிலை தோட்டங்கள் சூழந்து புத்துணர்ச்சியூட்டும் குளிர் கால சரணாலயமாக திகழ்ந்தது. அதன் புகழ் ஒருபோதும் வீழ்ச்சியடையாததோடு விடுமுறைகால இல்லமாகவும்,தேனிலவு வரும் தம்பதிகளுக்கான இல்லமாகவும், எண்ணற்ற திரைப்படங்களின் படப்பிடிப்பு தளமாகவும் விளங்கி வருகிறது.
# உழவியல்

** உழவியல்** *(Agronomy)* என்பது பயிர் விளைச்சல் சார்ந்த அறிவியலும் தொழில்நுட்பமும் ஆகும். இது உணவு, எரிபொருள், நாரிழை, ஆகியவற்றுக்காக நிலத்தைப் பண்படுத்தி உழுது பயர்விலைச்சலைச் செய்கிறது. இந்நிகழ்வினூடே இது நிலத்தை மீட்டு பேணுகிறது. உழவியல் தாவர் மரபியல், தாவர உடலியங்கியல், வானிலையியல், மண் அறிவியல் ஆகிய புலங்களின் அறிவைப் பயன்கொள்கிறது. இது உயிரியல், வேதியியல், பொருளியல், சூழலியல், புவி அறிவியல், மரபியல் ஆகிய அறிவியல் புலங்களின் கூட்டுப் பயன்பாட்டுத் துறையாகும். தர்கால உழவியலாளர்கள் உணவு விலைவித்தல், நலமான உணவுக்கு உறுதி வழங்கல், வேளண்மை தரும் சுற்றுச்சூழல் தாக்கங்களைச் சமன் செய்தல், தாவர ஆற்றலைப் பயன்படுத்தல் போன்ற பல நடைமுறைச் சிக்கல்களைச் சந்திக்கின்றனர். உழவியலாளர்கள் பயிர்ச்சுழற்சி, பாசனம், நீர் வடிகால், தாவர் வளர்ப்பினம் உருவாக்கல், தாவர உடலியக்கம், மண் வகைபாடு, மண்வளம், களைக் கட்டுபாடு, பூச்சி, தீங்குயிர்க் கட்டுபாடு ஆகியவற்றில் சிறப்புப் பயிற்சி பெறுகின்றனர்.
# உழவியல்

## தாவர வளர்ப்பின உருவாக்கம்

உழவிய்ல் புலம் பல்வேறு நிலைமைகளில் பயந்தரும் நல்ல பயிர்களை உருவாக்க தாவரங்களில் தேர்ந்தெடுத்த இனப்பெருக்கத்தைப் பயன்படுத்துகிறது. தாவரத் தெரிவின வளர்ப்பு பயிர் விளைச்சலைக் கூட்டுகிறது; கோதுமை, மக்காச்சோளம், சோயா அவரை ஆகியவற்றின் ஊட்டச் சத்தை மேம்படுத்துகிறது. புதிய ப்யிர்களை உருவாக்குகிறது. குறிப்பாக புல்லரிசியையும் கோதுமையையும் கலந்து உருவாக்கிய டிரிட்டிக்கேல் எனும் பயிரினம் உருவாக்கப்பட்டது. இப்பயிரினத்தில் பயன்மிகு புரதம் புல்லரிசி, கோதுமையை விடக் கூடுதலாகக் கிடைக்கிறது. பழம், காய்கறி விளைச்சல் சார்ந்த ஆராய்ச்சியிலும் உழவியல் பெரும்பங்கு வகிக்கிறது.
# உழவியல்

## உயிரித் தொழில்நுட்பம்

உழவியலாளர் பயிரின் குறிப்பிட்ட பான்மைகளைப் பெற உயிரித் தொழில்நுட்பத்தைப் பயன்படுத்துகிறார். ஊயிரித் தொழில்நுட்பம் ஆய்வகச் செயல்பாடாகும். உருவாக்கிய புதிய பயிரின வகைகள் பின்னர் கள ஆய்வுக்கு ஆட்படுத்தப்படுகின்றன.  
உழவியல் உயிரித் தொழில்நுட்பம் பயிர்விளைச்சலைக் கூட்டப் பயன்படுவதோடு உணவல்லாத பிற பய்ன்பாடுகளுக்கும் பயன்படுகிறது. எடுத்துகாட்டாக, எண்ணெய்க்காகப் பயன்படும் எண்ணெய்வித்துக்களைத் திருத்திக் கொழுப்பு அமிலம் செய்யவும் மாற்று எரிபொருள்களைச் செய்யவும் பாறைவேதிப் பொருள்களை ஆக்கவும் உயிரித் தொழில்நுட்பம் பயன்படுகிறது.
# உழவியல்

## மண் அறிவியல்

உலகமெங்கும் உழவியலாளர்கள் மண்வளத்தைப் பெருக்கி விளைச்சலைப் பெருக்கும் நீடிப்புதிற வழிமுறைகளைகுருவாக்கிப் பயன்படுத்தி வருகின்றனர். அவர்கள் மண்ணை வகைப்படுத்தி குறிப்பிட்ட மண்வகைமை கருதும் தாவர வளர்ச்சிக்கு ஏற்றதாவெனப் பகுப்பாய்வு செய்கின்றனர். பகுப்பாய்வு மண்ணில் உள்ள பொதுவான பேரூட்டங்களான காலகம், அவிர்வம், பொட்டசியம், கால்சியம், மகனீசியம், கந்தகம் ஆகியவற்றின் விகிதங்களைக் காண்கிறது. மண் பகுப்பாய்வு மேலும் சிற்றூட்டங்களன துத்தநாகம், போரான் ஆகியவற்ரின் விகிதங்களையும் அறிய முயல்கிறது. மேலும் கரிமப் பொருள் விகிதம், மண் அமிலக் காரத் தன்மை, உட்டம் ஏந்துதிறம், ( எதிர்மின்னணு பரிமாற்றத் திரம்) ஆகியனவும் வட்டார ஆய்வகத்தில் ஓர்வுக்கு உட்படுத்தப்படும். இவ்வகை ஆய்வக அறிக்கைகளை உழவியலாளர்கள் பகுத்தாய்ந்து, கருதும் பயிர்வகைக்கு ஏற்றபடி மண்ணை வளப்படுத்துவதற்கான உகந்த பரிந்துரைகளைச் செய்வர்.
# உழவியல்

## மண் அறிவியல்

### மண்வளம் பேணுதல்

மேலும் உழவியலாளர்கள் மண்ணிருப்பைப் பேனவும் காற்றாலும் நீராலும் ஏற்படும் அரிமானத்தைக் குறைக்கவும் வேண்டிய முறைகளையும் உருவாக்குகின்றனர். எடுத்துகாட்டாக, மண் அரிமானத்தைத் தவிர்க்கவும் மழைபொழிவைத் தேக்கவும் படியடுக்கு உழுதலைப் பயன்படுத்துவர்.மேலும், உழவியல் ஆய்வாளர்கள் மாந்த, விலங்கு உரம், நீர்மாசுறல், மண்ணில் திரளும் தீங்குயிர்கொல்லி, களைக்கொல்லி, ஆகிய சிக்கல்களில் இருந்து மண்ணைக் காக்கும் வழிமுறைகளைக் கண்டறிந்து மண்வளத்தைத் திறம்படப் பயன்கொள்ள வழிவகுப்பர். உழாத பயிர்விளைச்சலில் மண்ணை கட்டிப் பிணைக்கும் புல்வெளி மேலாண்மையை படியடுக்குகளில் மேற்கொள்வர். ஒரு மீட்டர் ஆழ நீர் வடிகாலையும் அமைப்பர்.
# உழவியல்

## வேளாண்சூழலியல்

வேளாண்சூழலியல் என்பது சூழலியல், சுற்றுச்சூழலீயல் கண்ணோட்டத்துக்கு ஏற்ப வேளாண் அமைப்புகளை மேலாண்மை செய்தலாகும். இப்புலம் பேண்தகு வேளாண்மை, இயற்கை வேளாண்மை, மாற்று உணவு முறைகள், மாற்று பயிரிடு முறைகளை உருவாக்கல் ஆகிய புலங்களோடு மிக நெருக்கமான உறவுள்ளதாகும்.
# உழவியல்

## கோட்பாட்டு படிமமாக்கம்

கோட்பாட்டுநிலை பயிர்விளைச்சல் சூழலியல் பயிர்களின் வளர்ச்சியை அளவியலாக ஆய்வு செய்கிறது. தாவரம் ஓர் உயிரியல் தொழிலகமாகக் கருதப்படுகிறது. இந்தத் தொழிலகம் ஒளி, கரிம ஈராக்சைடு, நீர், தாவர ஊட்டங்கள் ஆகியவற்றைப் பயன்படுத்தி அறுவடைப் பொருள்களாக மாற்றுகிறது. இந்நிகழ்வில் செயற்படும் முதன்மை அளவுருக்களாக வெப்பநிலை, சூரிய ஒளி, நடப்பு பயிர் உயிர்ப்பொதி, பயிர் விளைச்சல் பரவல்லூட்டம், நீர் வழங்கல் ஆகியன அமைகின்றன.
# நூறாவது

**நூறாவது** என்பது எண்கணிதத்தப்படி ஒரு முழு பகுதியை , நூறு சம பங்குகளாக பிரித்து அவற்றில் ஒரு பங்கு தான் நூறாவது ஆகும் .எ-கா , 675 இல் நூறாவது என்பது 67.75  
நூறாவது என்பது நூறுகளின் பெருக்கல் நேர்மாறு ஆகும்  
நூறாவது என்பதை பதின்மமாக 0.01 என எழுதப்படுகிறது, மற்றும் பின்னமாக 1/100 என எழுதப்படுகிறது.  
"நூறாவது" என்பதை "வரிசை எண்ணாக" தொன்னூற்று ஒன்பதை அடுத்தத எண்ணாகவும், "நூறு மற்றும் முதலாவது" என்பதை, 100வது என்றும் எழுதப்படுகிறது.
# லாட்டன் அருவி

**லாட்டன் அருவி** (Latun (Barzov) Waterfall) என்பது ஈரான் நாட்டின், கிலான் மாகாணத்தின், அஸ்தாரா மாவட்டத்தில், கிழக்கு அல்போர்சு மலைத் தோடரில் உள்ள ஒரு அருவியாகும்.
# லாட்டன் அருவி

## புவியமைப்பு

இந்த அருவியின் உயரம் 105 மீட்டர்கள் (344 அடி).
ஆகும். இது கடலிலோரம் உள்ள ஹஸ்த்பர் நகரம் மற்றும் அஸ்தாரா நகரம் ஆகியவற்றுக்கு இடையில் அமைந்துள்ளது.
# டிக்கா இலை புள்ளி நோய்

நிலக்கடலை பயிரில்(செர்க்கோஸ்போரா அராக்கிடிகோலா) என்னும் பூசணத்தால் இலைகளில் ஏற்படும் நோய். இலையில் வட்டவடிவ அல்லது ஒழுங்கற்ற வடிவ
புள்ளிகளாக தென்படும். புள்ளிகள் பெரிதாகி கரும்பழுப்பாகி சுற்றிலும் மஞ்சள் நிற வளையம் கொண்டு இலையில் பொட்டு வைத்தால் போல காணப்படும். இதனால் இலைகள் முழுவதும் புள்ளிகள் பரவி இறந்து விடும். தரமான விதை கார்பண்டாசிம் மருந்து தெளித்து இதை கட்டுப்படுத்தலாம்..
# பெரியபன்னைமடுவு

**பெரியபண்ணைமடுவு** (*Periyappannimaduvu*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மத்தியம்பட்டி ஊராட்சிக்கு உட்பட்டது.
# பெரியபன்னைமடுவு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 60 கிலோமீட்டர் தொலைவிலும், அரூரிலிருந்து 17 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'59.2"N 78°33'23.5"E ஆகும்.